Neuvoston asetus (EY) N:o 191/98, annettu 20 päivänä tammikuuta 1998, lopullista viininviljelyaloista luopumista koskevan palkkion myöntämisestä viinivuosiksi 1988/89-1997/98 annetun asetuksen (ETY) N:o 1442/88 muuttamisesta



Virallinen lehti nro L 020 , 27/01/1998 s. 0015 - 0015



NEUVOSTON ASETUS (EY) N:o 191/98, annettu 20 päivänä tammikuuta 1998, lopullista viininviljelyaloista luopumista koskevan palkkion myöntämisestä viinivuosiksi 1988/89-1997/98 annetun asetuksen (ETY) N:o 1442/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että 25 000 hehtaarin rajaa, josta säädetään asetuksen (ETY) N:o 1442/88 (4) 1 artiklan 1 kohdan toisen alakohdan a alakohdassa, ei kahden viimeisen viinivuoden osalta saavuteta sen vuoksi, että jotkut jäsenvaltiot ovat lakanneet soveltamasta järjestelmää ja jotkut ovat soveltaneet sitä vain hyvin rajoitetusti, Saksalle myönnetty hehtaarimäärä (50 hehtaaria) on osoittautunut liian vähäiseksi, jotta kyettäisiin toteuttamaan jako, jossa otetaan huomioon erilaisten viininviljelyalueiden tarpeet; näin ollen on aiheellista nostaa tätä hehtaarimäärää järjestelmän tavoitteiden saavuttamiseksi, ja koska aloja, jotka voivat saada palkkiota lopullisesta luopumisesta vuodelta 1997/1998, on muutettu, järjestelmää ei voida panna täytäntöön palkkion myöntämistä koskevien hakemusten jättämiselle ja raivaamisen aloittamiselle sekä maatalouden ohjaus- ja tukirahaston osallistumista koskevien pyyntöjen jättämiselle; sen vuoksi vahvistettuja määräaikoja on tarpeen pidentää, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1442/88 seuraavasti: 1) 1 artiklan 1 kohdan toisen alakohdan a alakohdassa korvataan Saksalle myönnetty luku "50" luvulla "1 000" ja korvataan Espanjan osalta luku "13 000" luvulla "12 050". 2) Lisätään 4 artiklaan kohta seuraavasti: "6. Vuoden 1997/1998 osalta, 1 ja 2 kohdasta poiketen: - 1 kohdassa tarkoitettu viimeinen päivä palkkion myöntämistä koskevien hakemusten jättämiselle on 30 päivä huhtikuuta 1998, - 2 kohdassa tarkoitettu viimeinen päivä viljelysten raivaamiselle on 31 päivä toukokuuta 1998.". 3) Lisätään 15 artiklan 1 kohtaan alakohta seuraavasti: "Vuoden 1997/1998 osalta, ensimmäisestä alakohdasta poiketen, hakemukset on jätettävä ennen 1 päivää kesäkuuta 1998.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä tammikuuta 1998. Neuvoston puolesta J. CUNNINGHAM Puheenjohtaja (1) EYVL C 312, 14.10.1997, s. 20 (2) Lausunto annettu 14 päivänä tammikuuta 1998 (ei vielä julkaistu virallisessa lehdessä). (3) Lausunto annettu 10 päivänä joulukuuta 1997 (ei vielä julkaistu virallisessa lehdessä). (4) EYVL L 132, 28.5.1988, s. 3, asetus sellaisena kuin se on viimeksi muutettuna asetuksella (EY) N:o 534/97 (EYVL L 83, 25.3.1997, s. 2).